《仲夏读书山庄霖潦浃旬 其二》
明代·符锡

山云四塞雨不绝，田父出门还入门。尽地水疑桑海变，经旬冥畏日车翻。

苍天不悯周馀在，北极遥瞻嗣主尊。长夏春袍犹未释，草茅心事欲谁论。

作者简介：江西新喻（今新馀）人。符观子。任明代《韶州府治舆图》一书主编。著作有《童蒙须知韵语》、《颖江渡稿》，撰《韶州府志》十卷。